For nu at erholde de fornødne Bidrag til disse Børns Opdragelse har Martiins-Stiftet vendt sig til de lutherske Troesforvandte, og til den Ende ladet udgive et lidet Skrivt under Titel: "das Luther-Büchlein", som indeholder en kort Levnetsbeskrivelse af Martin Luther, Efterretninger om Martiins-Stiftet og om de her omtalte Faderløse, Stamtavle over Luthers Efterkommere m.m. Af dette Skrivt er hertil sendt et Antal Exemplarer, som erholdes i den Gyldendalske Boghandling for 1 Rbd. 60 s. Stykket. Prisen er i Forhold til Skrivtets Omfang temmelig høj, men vil neppe synes for høi med Hensyn til den Bestemmelse, at Bidragene skulle tjene til Understøttelse for Luthers Efterladte. Skulde Nogen i Betragtning heraf give Mere, end den fastsatte Priis, modtages det med Erkjendtlighed til videre Besørgelse, og skal i saa Fald offentligt Regnskab derfor vorde aflagt. Kjøbenhavn den 28de December 1838.
Das Luther-Büchlein
Dato: 1836-12-29